Academia de l'Aragonés

L'Academia de l'Aragonés ye un organo creyato o 15 de chulio de 2006 por o II Congreso de l'Aragonés con l'obchectivo d'estar l'autoridat lingüistica de l'aragonés. No tiene reconoiximiento explicito por o Gubierno d'Aragón, y a suya forma churidica ye la d'una asociación cultural baixo lo nombre Estudio de Filología Aragonesa, pero ye conoixida per la marca Academia de l'Aragonés. Tiene a suya seu en Zaragoza.

Os obchectivos de l'Academia, seguntes as ordinacions homologatas en dito Congreso, son:
Investigar todas as manifestacions orals y escritas de l'aragonés.
Replegar y actualizar o suyo lexico.
Fixar a suya toponimia y onomastica.
Investigar y formular leis ortograficas, gramaticals y foneticas ta todas as modalidaz de l'aragonés.
Fixar, desarrollar y amillorar a modalidat estándard.
y procurar o respeto a os dreitos linguisticos d'os suyos fabladors.

O suyo primer consello de gubierno provisional estió presidito por José Lera. O primer pleno estió celebrato lo 28 d'octubre de 2006 en a Deputación Provincial de Zaragoza, establindo-se-ie asinas un nuevo consello de gubierno de l'Academia, eslechiu seguntes as ordinacions, con Manuel Castán como president. Manuel Castán estió lo president d'o Estudio de Filología Aragonesa per cinco mandatos de tres anyos, dende 2006 dica 2021. Lo pleno d'o 5 de chunyo de 2021 Chabier Lozano Sierra estió eslechiu como president d'a entidat. L'actual president ye Dabi Lahiguera Albericio, eslechiu en o pleno d'o 5 d'octubre de 2024.

O 18 de noviembre de 2010 se presentó publicament en Zaragoza a Propuesta Ortografica de l'Academia de l'Aragonés, dimpués d'un proceso publico de replega d'esmiendas y socherencias a la mesma. Noticia en El Periódico de Aragón.

O 18 de noviembre de 2010 se presentó publicament en Zaragoza a Propuesta Ortografica de l'Academia de l'Aragonés, dimpués d'un proceso publico de replega d'esmiendas y socherencias a la mesma.

O 14 de marzo de 2017 se publicó en a pachina web de l'Academia la versión provisional d'a Gramatica basica de l'aragonés, aprebada per lo Pleno d'a entidat y coordinada per Juan Pablo Martínez Cortés, Santiago Paricio y Francho Rodés Orquín. Posteriorment, en 2021 estió publicada per Prensas de la Universidad de Zaragoza.

L'Academia de l'Aragonés edita a colección de publicacions dichitals EDACAR (Edicions Dichitals de l'Academia de l'Aragonés) en do que se publican, en formato dichital y de libre distribución, asayos, articlos y monografías sobre l'aragonés.

 Miembros 
A nomina actual de miembros de l'Academia de l'Aragonés ye:

Manuel Castán
Juan José Lagraba
José Lera
Chabier Lozano
Francho Rodés
Fernando Romanos
Ánchel Lois Saludas
Fernando Sánchez
Chusé María Satué
Juan José Segura
Quino Villa
Antonio Plaza Boya (dende o 24 de noviembre de 2007)
Feliciano Martínez Tur (dende o 16 de marzo de 2013)
Miguel Ánchel Barcos Calvo (dende octubre de 2014)
Chorchi Díaz Gómez (dende octubre de 2014)
Juan Pablo Martínez Cortés (dende octubre de 2014)
Mª Teresa Moret Oliver (dende octubre de 2014)
Santiago Paricio Martín (dende octubre de 2014)
Guillermo Tomás Faci (dende octubre de 2014)
Fernando Blas Gabarda (dende octubre de 2022)
Rubén Ramos Antón (dende octubre de 2022)
Loís Chabier Tejada (dende octubre de 2022)
Lucía López Marco (dende octubre de 2023)
Dabi Lahiguera Albericio (dende octubre de 2023)

Amás, han estau miembros numerarios d'o Estudio de Filología Aragonesa las siguients personas: Carlos Abril Carceller, Chusé Aragüés, María Pilar Benítez Marco, Óscar Latas Alegre, Manuel Marqués Franco, Juan José Segura Malagón, Roberto Serrano Lacarra, Ana Tena Puy y Rafael Vidaller Tricas.

O 14 de mayo de 2007 l'Academia de l'Aragonés, achuntata en sesión extraordinaria, nombró a os suyos cinco primers Academicos d'Honor, que fueron homenachiatos o 24 de noviembre de 2007 en a seu d'o Gubierno d'Aragón. Ista nomina s'enampló o 12 d'abril de 2008 y o 21 de marzo de 2009 con a proclamación como Academicos d'Honor de Michael Metzeltin, catedratico de Lingüistica y Didactica d'as Luengas Romanicas d'a Universidat de Viena, y de Xabier Kintana Urtiaga, escritor y secretario d'Euskaltzaindia.

En chunyo de 2021 lo pleno ye informau d'a renuncia de Juan José Segura como miembro numerario y apreba unanimement lo suyo nombramiento como miembro d'honor.

Os Academicos d'Honor son:
Nieus Luzía Dueso Lascorz (†)
Juan José Guillén Calvo
Artur Quintana i Font
Brian Mott
Rosario Ustáriz Borra (†)
Michael Metzeltin
Xabier Kintana Urtiaga
Juan José Segura Malagón

 Vinclos externos 

 Pachina oficial
 Propuesta Ortografica de l'Academia de l'Aragonés
 Gramatica basica de l'aragonés (versión provisional)
 Gramatica basica de l'aragonés (2021). Prensas de la Universidad de Zaragoza
 Edicions Dichitals de l'Academia de l'Aragonés

 Referencias 

*